DTAC เปิดงบฯ ปี 63 กำไรลด 6% เหลือ 5.11 พันลบ. แจกปันผล 2.12 บ.
DTAC เปิดงบฯ ปี 63 กำไรลด 6% เหลือ 5.11 พันลบ. จากปีก่อน 5.42 พันลบ. แจกปันผล 2.12 บ. เคาะจ่าย 20 เม.ย.64
DTAC เปิดงบฯ ปี 63 กำไรลด 6% เหลือ 5.11 พันลบ. จากปีก่อน 5.42 พันลบ. แจกปันผล 2.12 บ. เคาะจ่าย 20 เม.ย.64
29 ม.ค. 2564

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC รายงานผลการดำเนินงานประจำปี 2563 สิ้นสุดวันที่ 31 ธ.ค. 2563 ดังนี้

ขณะเดียวกันที่ประชุมคณะกรรมการบริษัท วันที่ 29 มกราคม 2564 มีมติอนุมัติเห็นชอบให้นำเสนอต่อที่ประชุมสามัญผู้ถือหุ้นประจำปี 2564 เพื่อพิจารณาอนุมัติการจ่ายเงินปันผลประจำปี 2563 ในอัตราหุ้นละ 2.12 บาท (ก่อนหักภาษี ณ ที่จ่าย) รวมเป็นเงินทั้งสิ้น 5,019,759,320 บาท
สำหรับเงินปันผลจำนวน 0.84 บาทต่อหุ้น จ่ายจากกำไรสุทธิของกิจการที่เสียภาษีเงินได้นิติบุคคลอัตราร้อยละ 20 ผู้ถือหุ้นซึ่งเป็นบุคคลธรรมดาที่ได้รับเงินปันผลสามารถขอเครดิตภาษีจากการจ่ายเงินปันผลประจำปีได้ในอัตรา 20/80 ของเงินปันผล สำหรับเงินปันผลจำนวน 1.28 บาทต่อหุ้น จ่ายจากกำไรสุทธิของบริษัทส่วนที่ได้หักผลขาดทุนสุทธิยกมาไม่เกิน 5 ปีก่อนรอบระยะเวลาบัญชีปีปัจจุบัน ผู้ถือหุ้นซึ่งเป็นบุคคลธรรมดาที่ได้รับเงินปันผลไม่สามารถขอเครดิตภาษีจากการจ่ายเงินปันผลประจำปีดังกล่าวได้ทั้งนี้ตามมาตรา 47 ทวิแห่งประมวลรัษฎากร
ทั้งนี้ในปี 2563 บริษัทได้จ่ายเงินปันผลระหว่างกาลไปแล้วในอัตราหุ้นละ 0.87 บาท เมื่อวันศุกร์ที่14 สิงหาคม 2563 ซึ่งเมื่อรวมกับเงินปันผลระหว่างกาลที่มีการประกาศและจ่ายไปก่อนหน้านี้แล้วดังกล่าว ยอดรวมเงินปันผลทั้งหมดจากผลประกอบการปี2563 จะคิดเป็นอัตราหุ้นละ 2.99 บาท
โดยคณะกรรมการบริษัทได้กำหนดวันกำหนดรายชื่อผู้ถือหุ้นเพื่อรับเงินปันผล (Record Date) ในวันที่ 15 กุมภาพันธ์ 2564 และบริษัทกำหนดจ่ายเงินปันผลประจำปีดังกล่าวในวันที่ 20 เมษายน 2564